Diari Oficial de la Generalitat Valenciana


Sumari del DOGV 6265, del 12-05-2010 (2010/5364)

Informació pública de la sol·licitud d'autorització ambiental integrada per a activitat existent d'aqüicultura intensiva a terrenys de domini públic maritimoterrestre davant del terme municipal d'Altea sol·licitada per la mercantil Basademar, SL.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5364


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada per a activitat existent d'aqüicultura intensiva a terrenys de domini públic maritimoterrestre davant del terme municipal d'Altea sol·licitada per la mercantil Basademar, SL. [2010/5364]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental (DOGV 5256, de 11.05.2006), se sotmet a informació pública l'expedient seguit a instàncies de Basademar, SL, amb CIF núm. Q47303555, que té com a objecte l'atorgament de l'autorització ambiental integrada per a una activitat d'aqüicultura intensiva davant del terme municipal d'Altea (Alacant):   
- Peticionari: Basademar, SL  
- Projecte: projecte de granja marina (inclòs en la Llei 2/2006, de 5 de maig, annex II, epígraf 1.1, instal·lacions per a l'aqüicultura intensiva que tinguen una capacitat de producció superior a 500 tones l'any)  
- Adreça social: c/ Don Carnal, s/n polígon industrial d'Águilas - (Múrcia).  
- Emplaçament de la planta: davant del terme municipal d'Altea (Alacant)  
- Coordenades:   
  
- Emplaçament instal·lacions a terra: avinguda del Port 1A - local 11 d'Altea (Alacant).   
- Superfície ocupada per la instal·lació a terrenys de domini públic maritimoterrestre: 263.059 m²  
- Instal·lació: 14 gàbies de 28,6 m de diàmetre  
- Producció anual: 1.250 tones de daurada i llobarro   
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
D'acord amb l'article 28.3 de la llei esmentada, aquest tràmit és comú per a aquells procediments les actuacions dels quals s'integren en l'autorització ambiental integrada, i també per als que requereixen autoritzacions substantives de les indústries assenyalades en l'article 10.1 de la llei esmentada.  
Durant aquest termini les persones interessades poden examinar el projecte presentat en la Direcció Territorial de la Conselleria de Medi Ambient, Aigua, Urbanisme i Habitatge, al carrer de Churruca, 29, d'Alacant i a l'Ajuntament d'Altea, on estarà exposat en hores d'atenció al públic.  
Alacant, 12 d'abril de 2010.- El director territorial: Ramón Rizo Aldeguer.